Omer Mujadžić - Wikipedia, slobodna enciklopedija

# Omer Mujadžić

### Sa Wikipedije, slobodne enciklopedije

Omer Mujadžić, (Bosanska Gradiška, 1903 — Zagreb, 1991), bosanskohercegovački slikar.

Studirao na Umjetničkoj akademiji u Zagrebu (Ferdo Kovačević, Ljubo Babić), diplomirao 1924. Nastavlja studije 1925—26 na Ecole des Beaux-Arts u Parizu. Likovni suradnik Arheološkog muzeja u Zagrebu, a od 1931 profesor Akademije likovnih umjetnosti; vodi tečaj anatomije, a zatim slikarsku klasu.

Mujadžićeva pariška faza odaje utjecaj sredine i vremena (Pariško predgrađe) — ekspresionističke inspiracije s nekim elementima kubizma. U tom smislu se Mujadžić razvija i prvih godina boravka u domovini (sudjelovanje u grupi "Zemlja"), Postepenim izgrađivanjem svoje likovne fizionomije nalazi pravu orijentaciju: portret, intimni genre, figuralnu kompoziciju i mrtvu prirodu. Od naglašenih kontrasta boja prelazi u tonski tretman, s nekoliko koloristički istaknutih žarišta. Pastoznost zamjenjuje rad laganim lazurama koje daju Mujadžićevim slikama osnovnu intonaciju: mekoću i toplu atmosferu interijera. Na svoj specifični način ostvaruje pejzaže iz Dalmacije i Hrvatskog Primorja, dajući im topao štimung, lišen svake patetike. Pejzaži s Jadrana, okolica Zagreba, reminiscencije na mladost u muslimanskom ambijentu i nedramatizirani genre, sve su to popratne pojave Mujadžićeve glavne tematike — portreta i figure: od Portreta sestre, koji još podsjeća na liniju "Proljetnog salona" sa svojim plastično modeliranim oblinama, preko "Muslimanke", "Akta u prirodi", "Vezilje" i "Autoportreta" do reprezentativnih portreta, kod kojih su tonski tretman i uklapanja u toplu atmosferu interieura eliminirali svaku oficioznost. Napose se ističe kao suptilan i nadaren crtač; prirođen smisao za crtanje, rad na crtanju muzejskih eksponata i grafička oprema knjiga (Gj. Szabo "Stari Zagreb") kao i crtačka komponenta kod pripreme za slikarska rješenja upotpunjuju lik. fizionomiju ovoga profinjenog umjetnika.

Bez sumnje treba istaći da je Omer Mujadžić uz Kamij Koroa (Jean-Baptiste Camille Corot) i Edgara Degaa (Edgar Degas) naj osjetljivije oko u historiji slikarstva.

## [uredi] Djela

## [uredi] Vanjski linkovi

- Naš i svjetski slikar Omer Mujadžić ((bs))
- O Mujadžićevoj retrospektivi ((hr))

Preuzeto sa: "http://bs.wikipedia.org../../../o/m/e/Omer_Mujad%C5%BEi%C4%87_f575.html"

Kategorije: Muškarac | 1903 rođenja | 1991 smrti | Bosanska Gradiška | Bosanskohercegovački slikari

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga